
সন্তোষ সিংহ 
শশীকার্ত সিংহ সোতারা) 
কাঞ্চনবরন সিংহ 
এরে কবি তিনোগির আতে বানাল। 


১৯৬৫ খিস্টাব্দৎ “ডাকঘর'র অনুবাদ আহান করেছিলু ওহান কুরাং মাওয়া গেলগা। 
রবীন্্রনাথর জরমর আহৌ-য়াংখেই বছরর অনুষ্ঠানে অভিনয় করানিরকা 
বাংলাদেশেত্ত রবীন্দ্রনাটক আহানর অনুবাদ বিসারলা। এ সুযোগে নুয়াকরে বার 
“ডাকঘর'র অনুবাদ করলু। পৌরির প্রতিষ্ঠাতা উত্তম সিংহ, সাধারণ সম্পাদক 
সুশীলকুমার সিংহ, সভাপতি ডা. সুকুমার সিংহ বিমল বার প্রখ্যাত কবি-নাট্যকার 
শুভাশিস সিন্হা গাছিরাং কৃতজ্ঞতা প্রকাশ করৌরি। 

'ডাকঘর' অনুবাদ করানির আরাক য়ারি আহান আছে। কল্যাণীয়া মণিদীপাই 
যেবাকাত্ত মূল নাটক ওঁহানর লগে পরিচিত অইলি ওঁবাকাত্ত নানা প্রসঙ্গৎ উল্লেখ 
করিয়া মোরে পাহুরানি নাদিরি। রবীন্দ্রনাটক বুলতেই “ডাকঘর' নিংসিং অইলু 
কারণহানিরমা এহানৌ আহান। 

: মশকিলে পড়ে পড়লুগা । যেবাকা তা নেয়ছিল ওঁবাকাতে নেয়ছিল 


নাই- কুনো চিন্তাউ নেয়ছিল। 

এবাকাতে কুরাংত আয়া মোর ঘরগ বুজিয়া বহিল, তা গেলেগা 
মোর এ ঘর এগ ঘরগ নাথাইতই পারা। 

কবিরাজ গিরি, আপনি খালকরিয়ারতা তারে- 


: তার ভাগ্যৎরে আয়ু থা থাইলেতে নিয়ামদিন জিংতা অনাউ পারের, 


কিন্ত্র আমূর্বেদে যেসাদে ইকরেছি উঁহানাৎতে- 


: কিতা মাতিয়ারতা ! 
 শান্ত্রই মাতেরতা: পৈত্তিকান সন্নিপাতজান কফবাত সমুভ্তবান- 
: থাক! থাক! ওঁ শোলক উঁতা আর নাদবাং- উতাৎ মোর ডরহান 


আরতাউ নিয়াম অর । এবাকা কিহান করানি ওহান মাতে দিক। 


: নেস্য গ্রহণ করিয়া) নিয়াম সাবধান অনা । 
: হানতে হাই নাই। কিন্তু কি বিষয়ে সাবধান অনা ওঁহানতে মাতে 


দিয়া যিকগা বেনাই। 


£ মিতে আগেও মাতেছুগ- তারে সুপ দুয়াৎ নিকুলানি নাদিও। 
£ কনাক শৌগ। তারে দিনহান হাবি ঘরগৎ থনাতে নিয়াম হিন নাই। 
: কিহানতে করতে মাত? এরে শরৎকালর. রইদহান বার বৌহান 


দ্বিযহানৌী শৌ এগরাংতে হু পারা- কিয়া বুললেতে শান্ত্রই 
মাতেরতা: অপস্মারে ভরে কাশে কামলায়াং হলীমকে_ 


£ থাক থাক আপনার শান্ত্র উতা থাক। ওঁহান অইলেতে তারে ইমে 


দুয়ার গাটিয়া থ দেনা- আরতা উপায় নেই? 


: কিৎতাউ নেই কিয়া বুল্লেতে পবনে তপনে চৈব- 
* আপনার চৈব ওহানল মোরতা কিতা অইতই মাতিকতা । তা থাক 


এনে । কিহান করানি লাগতই ওুঁহানহে মাতে দিক। কিন্তু কবিরাজ 
গিরির নিয়ম এতা নিয়াম দরা। নুয়ারার হাব্বি দুঃখ শৌ এগুলিয়ে 

ইম্পানি অয়া সহ্য করের- কিন্তু আপনার হজক খার ওঁবাকা তার 
হিন ওহান দেহিয়া মোর বুক এগ ফাটিয়া যারগাতা ৷ 


:  হিন উঁহান নিয়াম অইতই মাহেই ফলহানৌ নিয়াম অইতই- 


উহানেহে মহর্ষি চ্যবন গিরকে মাতেছেতা; 
ভেষজং হিতবাব্যঞ্চ তিক্তং আশু ফলগ্রদং। হান অইলেতে আজি 
উঠিং বেনাই দর্তগিরক। প্রস্থান) 

(বেড়ার প্রবেশ) 


: অহো, বুড়াবা আহিল । সর্বনাশ অইল! 

: কিয়া ? মোরেতে কিয়া ডরপারতা ? 

£তিতে শৌ উস্কা দেনার সর্দারগ নাই। 

£ তিতে শৌগউ নাগই, তোর ঘরে শৌ কিতাউ নেই, উস্কানির 


বয়সৌ গেছেগা- তোরতাতে কি চিন্তা ? 


: ঘরর গিথানক ওগই পোষ্যপুত্র আগ থনারকা পাগল অছিলি। 
£ উহানতে নিক্কাউ হুনুরিহান নাই । তিহে পোষ্যপুত্র নাকরর। 
: হারপাছৎ নাই গিরক নিয়াম হিনপেয়া কামাছু রুপা কুরাংত পরর 


শৌ আগ আয়া মি পরিশ্রম করিয়া পুলকরেছু তা পরিশ্রম 
নাকরিয়া লয়করে দিতই ওঁহান খালকরলেউ হিনপেইলু। কিন্তু 
এরে শৌ এগরাং মোরতা কিহান আহান অ পড়িলগা- 


ঃ গহানে এগরকা রুপা খরচ করর মাহেই নিংকররতা ওঁহান রুপা 


এতার কপাল তণ্তাহান। 


: আগে রুপা কামেইলু উহান নিশা আহানর সাদে অছিল- না 


কামেয়া থা নুয়ারলু। এবাকাতে কামাউরি রুপা এতা হাবি এগই 
পেইতই বুলিয়া হারপেয়া নিয়াম আনন্দ আহান পাউরিতা । 


2 হবাছে হবাছে, শৌ এগরে কুরাং পেইলে মাতৃতা চেইক। 
* আমার গিথানক উগর বেয়কর পুতক। কনাকৃত তারতা মালক 


নেই। তার গজে হৌদিন তার বাপক দৌ অইল। 


: এহ্‌। গহান অইলেতে মোরে তার দরকার আছে। 
: কবিরাজগই মাতলতা, তার ও হুরুকাং গারি ওগুলিৎ বাত পিত্ত 


শ্রেম্মা যেসাদে প্রকুপিত অ পড়েছে, ওঁহানাৎ তারতা নিয়াম আশা 
নেই । এবাকা উপায়হান অইলতাই কুনো রকমে তারে এরে শরতর 

গর প্র 


পা গ্রুপ 


রইদ বার বৌয়েখত জিংতা করিয়া ঘরণৎ দুয়ার গাটিয়া থনা। 
শৌরে ঘরেত্ত নিকালানি উহানেই তোর বুড়াকালর খেলাহান 
নাই। 


: মিছাহান নাগৈ- ডরপেইল মান্চাক্গ অছু মি এরে শরৎকালর 


বেলি বার বৌহানর সাদে। কিন্তু গিরক ঘরেত্ত না নিকুলবা 
খেলাউ খানি খানি জানু । কাম খানি আছে উঁতা লইকরিয়া 
আহিংগা, ওঁতার পিছেদে শৌ উগর লগে চান্না অইতৌ আয়া। 
প্রেস্থান) 


(অমলগপ্তর প্রবেশ) 
: পিয়া! 
: কিগ থাং অমল? 
£ মি রে উঠানহানাতৌ যানা নুয়ারতৌতাঃ 
: নাবাবা! 


: গুরে যেপেই পিয়েইয়ে পাটাগৎ খই পিসিরি, উরে চানে যেপেই 


বাথা খইর খুদ ওতা দ্বিয় আতল তুলিয়া লেজগৎ ভরহান দিয়া 
কটাগই কুটুর কুটুর করে খার- উঁপেই মি যানা নুয়ারতৌ? 


: নাবাবা। 
£ মি কটাগ অইনুইছ কতি হবা অইলইছতা। পিয়া মোরে কিয়া 


নিকুলানি নাদরাইতা? 


: কবিরাজগই মাতলতা, দুয়াৎ নিকুললে নুয়ারা অইতেই। 
: কবিরাজগইতে কিসাদে হারপেইল? 
: কিতা বুলরতা অমল! কবিরাজগই হার নাপেইভ। তাতে এতাপারা 


পারা ডাঙর ডাঙর লেরিক পাকরে বেলাছেগ । 


: লেরিক পাকরলেই হাবি হারপেইতারা থাং? 
: হাঃ! গুহানৌ হার নাপাছৎ থাং? 
£ ঠুনিংসা বেলেয়া) মিতে সুপৌ লেরিক নাপাকরেছু নাই- ওঁহানে 


হার নাপাছুতা। 


£ চা, ডাঙর ডাঙর পন্ডিত উতাহাবি তোর সাদে- তানু ঘরে্ত না 


নিকুলতারা নাই। 


: না নিকুলতারা? 
£ কুম্বাকা নিকুলতা মাত। তানু বয়া বয়া ইমে লেরিক পাকরতারা, 


আর কুনোগদে তানুর আহি নেই। 

শর 


অমলবাবু, তিও ডাঙউর অইলে পণ্ডিতগ অইতেই- বয়া বয়া এত্তা 
এন্তা ডাঙর লেরিক পাকরতেই- হাবিয়ে দেহিয়া ভাকইতাই। 


: না না, পিয়া, তোর জাঙে পড়িং, মি পপ্ডিতগ নাইতৌ- পিয়া, মি 


পণ্তিতগ নাইতৌ। 


: গুঁহানতে বার কি কথাহান অমল । মিতে পণ্ডিতগ অনা পারলে 


জিংতাহে অইলুইছ। 


: মি, যেতা আছে হাবি চেইতৌ- ইমে বুলে বুলে চেইতৌ । কিতা ? 
: হুনো আকথুরুম! চেইতেইতা কিতা? চানারতা অমাটিক কিতাও বা 


আছে থাং। 


; আমার খিড়কিহানর কাদাৎ বয়া রে যে দূরেইৎ টেঙারাগ 


দেহিয়ার, মি কতি মনাউরিতা টেঙারা ওগ লালয়া যিংগা বুলিয়া। 


হ কিতা পাগলগর সাদে টটরারতা! কাম নেই, দুম নেই, ইমে 


আপৃপানে টেঙারা উগ লালয়া যিংগা! কিতা মাতর কিগই জানে । 
টেঙারা উঁগ ডাঙুর বেড় আহানর সাদে উচয়া আছে মাহেইতে 
হারপানি থকর ঁগ লালয়া যানা গমনেই- নাইলেতে এমাটিক 
ডাঙর ডাউর হিল পুলকরিয়া এতাপারা ডাঙর জগর্‌ আগ করানির 
কিতা দরকার আছিলতা। 


: পিয়া, তি খালকরর থাং না বুলের বুলিয়া? মি খালকরুরিতাতে, 


পৃথিবী এহানে কথা মাতে নুয়ারের থাংতে নীলুয়া হাকহানাৎ 
এসাদে করে আতহান তুলিয়া ডাহেরতা। দূরেইর যেতা ঘররমা 
বয়া থাইতারা উতায়ো বেলিটিকে আবখুলা আকথুলি খিড়কির 
কাদাৎ বয়া উ ডাক ওঁহান হুনতারা। পণ্ডিত তাইতে নাহুনতারা 
থাড? 


: তানুতে তোর সাদে পাগালাতা নাগই নাই, তানু হুনানি নাউ 


মনেইতারা। 


: মোর সাদে পাগালা আগরে কালি মি দেহেছিলু। 
; হুত্রমে? কিসাদেগ থাং হনিংতা। 
: তার লেম্ৃপালহানাৎ বাহার লাঠি আগ। লাঠিগর আগাগৎ মচা 


আহান বাধেছিল। বাংগেদে খুচেই আগ। পুরানা নাগরা জুতা 
আহান পিদিয়া এরে লপুকর পথগদে উরে টেঙারা গর উগদে 
যারগাতা। মি তারে আংকরলু, তি কুরাৎ যারগাতা? তা মাল, 
কিগই জানে, যেপেয়ো। মি তারে আংকরলু, কিয়া যারগাতা? 


প্র প্রুগপ্র প্র 


প্র এ এ প্র এ প্র 


এর শ্রু এর প্র 


তা মাতল, কাম বিসারাৎ যাউরিগাতা । হাইদে, পিয়া, কাম এতা 
বিসারানি লাগের থাংঃ 


: লাগের নাই। কত মানু কাম বিসারেয়া বুলতারা । 

: হবা অছে নাই। মিয়ৌ তানুর সাদে কাম বিসারেয়া বুলতৌগা । 
2 বিসারেয়া নাপেইলেতে? 

: বিসারেয়া নাপেইলেতে বার বিদারতৌ । 


উঁতার পিছেদে উ নাগরা জুতা পিদেছে মানু গুঁগ বেলাদিয়া 
গেলগা। মি দুয়ারহানাৎ উবা অয়া চেয়া থাইলু। ওরে যেপেই 
ডুমুরি গাছজারর তলহানাদে ঝর্না আহান আছে ওঁপেই তা লাঠি 
উগ লামেয়া থয়া বর্নার পানি ওঁতাৎ হাতে হাতে জাঙহানি 
ধইলো- ওঁতার পিছেদে মচাহান মুকেয়া ছাতু নিকালেয়া পানিল 
উটিয়া খানা অকরল । খেয়া হদেয়া বার মচা বাধিয়া লেমৃপালহানাৎ 
লইল- জাঙহানর তলেতত ফুতিহান খানি তুলিয়া ওঁ বার্না উঁহানাৎ 
লামিয়া পানি কাপে কাপে কিসাদে করে লালয়া গেলগা। পিয়েইরে 
মাতিয়া থছুগ, ওঁ বর্না উহানর পারগৎ্ গিয়া মিয়ো আকদিন ছাতু 
খেয়া আইতৌগা। 


: তোর পিয়নকেতে কিতা বুলল? 
: পিয়েইয়ে মাৎলতা, তি বালা অ, উতার পিছেদে তোরে ও ঝর্নার 


পার উৎ নিয়া ছাতু খওয়েয়া আনতৌগা । মি কুমৃবাকা বালা 
অইতৌতা? 


: আর ডিল নেই বাবা! 

: ডিল নেই? বালা অইলেই কিন্তু মি যিতৌগা । 

: কুরাং যিতেইগাতা? 

£ কতি কতি কৈনাকৈঠেক ঝর্নার পানিহু জাঙহান বুরা বুরা লালো 


লালো যিতৌগা- বেলিটিকে হাবিয়ে যেবাকা দুয়ার গাটিয়া ঘুমজিয়া 
আছি ওঁবাকা মি কুরাং, কতি দূরেইৎ ইমে কাম বিসারা বিসারা 
বুলে বুলে যিতৌগা । 


: হাইদে হবা অছে, আগে তি বালা অ, তার পিছেদে তি- 

* ঁতার পিছেদে মোরে পণ্তিতগ অনারকা না মাতিছ পিয়া! 

£ তি কিগ অনা মনার মাতবে নাই? 

£ কিগই জানে, এবাকা কিত্তাউ নিহসিং নাউরি- হাইদে মি 


খালকরিয়া মাংতৌ। 


স প্র ঞএ 


: কিন্তু, তি এসাদে করে যেগো হেগো বিদেশি মানুরে ডাহে ডাহে 
কথা না মাতিছ। 


: বিদেশি মানুরে মোরতা নিয়াম হবা লাগের। 


: তোরে ধরিয়া নিলাগাইছতে? 

: উহান অইলেতে কতি হবা অইলইছতা। কিন্ত কইতে মোরেতে 
আকগয়ো ধরিয়া নান্তারাগা, হাব্বিয়ে ইমে বহাদিয়া থইতারা। 

£ মোরতা কাম আছে, মি যাউরিগা- কিন্তু বাবা চেইছ, দুয়াদে 
নাযেইছগা। 

* না যেইতৌগা | কিন্তু পিয়া, পথর কাদার এরে কুঠা এগৎ মি বয়া 
থাইতৌ। 


হু 
: দই- দই- হবা দই! 


£ দইআলা, দইআলা, অ দইআলা 


; কিয়া ডাহরতা? দই লইতেই থাং? 


: কিসাদে লইতৌতা? মোরাংতে পইসা নেই নাই। 


1 কি শৌগ থাং তি! নালইতেইগইতে কিয়া মোরে ডিল করে 
দিয়রতা? 


: মি তোর লগে গিয়া পারলুগাইছতে গেলুগাইছ। 
£ মোর লগে! 
: হাই! তি কতি দুয়েইতত ডাহে ডাহে যারগা, হুনিয়া মোর মন এহান 


কিহান আহান করের। 


* (দেইর ভারহান লামেয়া) বারা, তি এপেই বয়া কিতা কররতাঃ 
1 কবিরাজগই মোরে দুয়াৎ নিকুলানি না বুলেছে, উহানে মি এপেই 


দিনহান বয়া থাউরিতা। 


: হইমা! কিতা অছেতা তোরতা? 


; মি হার নাপাছু। মিতে কিততাউ না পাকরেছুগনাই, ওহানে হার 
নাপাস্থু কিতা অছেতা । 
দইআলা তি কুরাংত আহরতা? 

: আমার গাঙেত্ত আহৌরিতা। 

৷ তোমার গাঙ? নিয়ামপারা দূরেইৎ তোমার গাউ? 


১০ 


না 


প্র আস 


; আমার গাঙহান ওরে পাচফুড়া টেঙারাগর তলে । শামলী গাটহানর 
কাদাৎ। 
: পাচমুড়া টেঙারা- শামলী গাটহান- কিগই জানে, তোমার গাঙহান 
দেহেছু সাত কুম্বাকা, উঁহান মি নিংসিং লাউরি। 
: তি দেহেছৎ? টোরার তলে কুনোদিন গেছিলেগা থাংঃ 
: না, কুনোদিন নাগেছুগা । কিন্তু মোরতা মনে অরতা মি দেহেছু। 
নিয়াম পুরানাকালর নিয়াম ডাগর ডাঙর গাছর তলে তোমার 
গাঙহান- রাঙা রঙর পথ আগর কাদাৎ। নাগইতা? 
: হাইহান মালে বাবা । 
£ গঁপেই টেঙারার পেটগৎ গোরু হাবি ঘাস খেইতারা । 
* কি আচানকহান। হাইহান মাতর। আমার গাঙে গোরুয়ে ঘাস 
খেইতারা, নিয়ামপারা খেইতারা । 
: জেলেই হাবিয়ে থাটেত্ত পানি বুজিয়া কলোগ মুরগৎ্ দিয়া 
নিতারাগা- তানু হাবি রাঙা ফিজেৎ পিদতারা। 
£ বা! বা! হাইহান। আমার হাবি গোয়াল-লেইকেইর জেলেয়ে 
গাটেত্ত পানি বুজিয়া নিতারাগা নাই । 
হানতে তানু হাবিয়ে রাঙা ফুতি পিদতারাতা নাগই- বাবা নিশ্চয় 
আকখুরুম আমার ওপেই বুলাৎ গেছিলেগা । 
: হাইহান মাতুরিতা দইআলা, মি আকদিনৌ নাগেছুগা। 
কবিরাজগই যেদিন দুয়াদে যানারকা মা্তই উদিন তি মোরে 
তোমার গাঙে নিতেইগাতা? 
+নিতোগানাই বাবা, যেস্সাদেউ নিতৌগা । 
: মোরে তোর ওঁসাদে দই বেছানি হিকাদিছ, উসাদে লেমৃপালহানাৎ 
বাংহান থয়া- ওসাদে দূরেইর পথ আগদে। 
* মরিং-এ। দইতে কিয়া বেছতেইগাতা বাবা! এততা এত্তা লেরিক 
তামকরিয়া তি পত্রিতগ অইতেইগ | 
£ না না, মি সুপৌ পপ্ডিতগ নাইতৌ, মি তোমার রাঙা পথ ওগর 
কাদাৎ তোমার বুড়া বট খৈনাংজারর তলে গোয়ালর লেইকেইত্ত 
* দই আনিয়া দূরেই দূরেইর গাঙে গাঙে বেছে বেছে বুলতৌগা। 
কিসাদে করে তি মাতরতা, দই- দই- হবা দই! মোরে সুর উগ 
হিকাদেনে। 
£ হমোর কপাল এহান-এ! এরে সুর এগৌ কিতা হিকিল সুরগ থাং! 


১১ 


সঞএ 


চা 


গস 


* না না, গগ হুনতে মোরতা নিয়াম নুঙেই লাগের। হাকহানর 


লয়ইলগা উপেইত্ত পাহিয়ার ডাক হুনলে মন এহান যেসাদে করে 
অলাং আহান করের- ওঁসাদে ওঁরে পথগর কৈ ওুঁহানতত উরে 
গাছর পারেঙ তার হাদিয়েদে যেবাকা তোর ডাকহান আহিল- 
বাকা মনহানাৎ নিংকরলুতা- কিগই জানে কিহান। 


* বাবা, দই টুপি আহান খা। 
: মোরাংতে পইসা নেইগতে। 
£ না না না না- পইসার কথা না মাতি। তি দই খানি খেইলে মি 


কতি হারৌ অইতৌতা । 


£ তোরতা নিয়াম ডিলৈল থাং? 
£ কিত্তাউ ডিল নাছে বাবা, মোরতা কিতাউ লোকসান নাছে। দই 


বেছানিৎ কতিহান হারৌ ওহান তোরাংত হিকলু নাই। স্থান) 


: সুর দিয়া) দই, দই, দই, হবা দই! ওরে পাচমুড়া টেঙারার তলে 


শামলী গাটর কাদার গোয়ালর ঘরর দই। তানু বিয্নানপরে গাছর 
তলে গোরু উবা করিয়া সেলকম চিপতারা, সেন্দাৎ জেলেয়ে দই 
বহেইতারা, ও দই। -দই দই দই -ই- হবা দই । 
যাগানে প্রহরী! 

প্রেহরীর প্রবেশ) 


: গুসাদে করে ডাহরতা কিয়া? মোরে ভর নাপারতা তি? 


: রাজারাং নেগানে মোরে। কিন্তু মোরেতে কবিরাজগই দুয়াৎ 


নিকুলানি না বুলেছে। মোরে কুংগয়ো কুম্পেয়ো ধরিয়া নিয়া যানা 
নুয়ারতাই- মোরতা রাতিয়ে দিনে ইমে এপেই বয়া থানা লাগতই। 


: কবিরাজগই না বুলেছেতা? হইমা, উহানে না- তোর মেইথংহান 


চাম্দাকাগ অছেতা। আহির কোণে কালি পড়েছে। তোর আত 
দবিয়হানিৎ শিংলেই দেহিয়ার। 


2 তি ঘন্টিগ না রহেইতেইতা প্রহরী? 
: এবাকাও সময়হান নাছে। 


১২ 


এ 


এ ৪ এ তি প্র গে প্র গ্রি 


এ 


* আগই মাতের সময় লালয়া যারগা, আগই মাতের সময়হান নাছে। 


হাইদে, তি ঘন্টিগ রহেইলেতে সময়হান অইতইতা? 


£ উহানৌ অর থাং! সময়হান অইলে উঁবাকা মি ঘন্টিগ রহা 


দিয়োরি। 


£ হবা লাগের তোর ঘন্টিগ- মোরতা কতি নুঙেই লাগেরতা হুনানি। 


বেলিটিকে যেবাকা আমার ঘরে খানাহান লয়র- পিয়াই কুরাং 
কামে নিকুলিয়া যারগা, পিয়েইয়ে রামায়ণহান পাকরতে পাকরতে 
ঘুমজে পড়িরিগা, আমার হুরুকাং কুকুর উগ ওরে কোণর ছেয়া 
উগৎ লেজগল মেইথংহান গুরিয়া ঘুমজিয়া থার- উঁবাকা তোর 
ওরে ঘন্টি উগ রহের- টং টং টং, টং টং টং। তোর ঘন্টিগ কিয়া 
রহেরতা? 


: ঘন্টিগই হাবিরে এহান মাতেরতা, সময় বয়া নেই, সময়হান ইমে 


দিয়া যারগা। 


: কুরাং যারগাতা? কুন দেশে? 
: গুঁহানতে আকগয়ো হারনাপাছি। 
: ওঁ দেশ ওঁহান আকগয়ো দেহিয়া নাহেছিগা থাং? মি কতি 


মনাউরিতা সময়হানর লগে যিংগা- যে দেশর কথা আকগয়ো 
নাজানি ও নিয়ামপারা দুরেইৎ! 


* ওঁ দেশ ওঁহানাৎ হাবিরতাউ যানা লাগতই বাবা । 

: মোরতাউ যানা লাগতইতা? 

: লাগতই নাই। 

* কবিরাজগই মোরে দুয়াৎ নিকুলানি না বুলেছে থাংতে । 

: কুনদিন আকদিন কবিরাজগই নিজে আতহানাৎ ধরিয়া নিতইগা। 
: না না, তি তারে হার নাপাছৎ, তাতে ইমে ধরিয়া থরগ । 

: তারাধৃতৌ হবা কবিরাজগ যেগ আছে তা আয়া এরা দিয়া যারগা । 
* মোর ও হবা কবিরাজ ওঁগ কুনদিন আইতইতা? মোরতা আর বয়া 


থানা নুঙেই না লাগের। 


£ উসাদে কথা মাতানি গমনেই বাবা । 
£ না_ মিতে বয়াহে আছু নাই- মোরে যেপেই বহুয়েয়া থছি 


উপেইত্ততে মি না নিকুলৌরি নাই- 
কিন্তু তোর ঘন্টিগ বাজের টং টং টং, মোরতাউ মনহান কিসাদে 
আকসাদে করের। -হাইদে প্রহরী! 

প্র ৪ এ & এ 


হি 


শি ঞ্র 


হি ও এ 


প্র 


£ কিতা বাবাঃ 
: হাইদে, ওঁরে যে সড়কগর হৌগদে ডাঙর ঘর উঁগৎ ফিরাল আহান 


টাঙে দেছি, বার মানু দিনহান আইতারা ঘিতারাগা- ওঁপেই কিতা 
অছেতা? 


: উপেই নুয়া ডাকঘর আগ বহেছেতা । 
: ডাকঘরগ? কার ডাকঘরগ? 
: ডাকঘরগতে কারতাতে অইত? রাজার ডাকঘরগ । এ শৌ এগতে 


মহা মজার শৌগ অছে না! 


£ রাজার ডাগঘরে রাজারাংত হাবি চিঠি আহেরতা? 

* আহের নাই। চেইছ, আকদিন তোর নাঙেও চিঠি আইতই। 

£ মোর নাডেউ চিঠি আইতই? মিতে কনাক শৌগ থাংতে । 

: কনাক শৌরে রাজাই এহানি এহানি হুরকাং হুরকাং চিঠি ইকরের । 
£ নিয়াম হবা অইতই। মিতে কুনদিন চিঠি পেইতৌ? মোরেউ তা 


চিঠি ইকরতই তি কিসাদে হারপেইলেতা? 


£ গহান নাইলেতে তা ঠিক তোর মুকেছে খিড়কিহানর মুঙহানাৎ 


হুনার রঙর ফিরাল আহান ফরদুয়েয়া ডাগঘর আগ বহেইতইতা 
কিয়া? শৌ এগরে মোরতা হবা লাগের ৷ 


: হাইদে, রাজারাংত চিঠি আইলে কুংগইতে মোরে আনে দিতাই? 
: রাজারতা ডাক-হরকরাগ মাহেই আছি- নাদেহেছৎ থাঙ বুকগৎ 


গুলডুরা হুনার মেডেল পিদিয়া- 


; হাইদে, কুরাং তানু বুলতারাতা? 

: ঘরে ঘরে, দেশে দেশে । -এগর প্রশ্ন হুনলে আহানি আহের । 

£ ডাগুর অইলে মি রাজার ডাক-হরকরাগ অইতৌ । 

£ হা হাহা হা! ডাক-হরকরাগ। নিয়াম ভাঙর কামহান। রইদ নেই, 


বরন নেই, লেইরাপা নেই, বরাবালা নেই, হাবির ঘরে ঘরে চিঠি 
বিলিয়া বুলানি- কতি ডাঙর কামহান। 


: কিয়া আহরতা তি! মোরতাতে এ কাম এহানেই হাবিত হবা 


লাগের। 

না না, তোর কামহানৌ নিয়াম হবা- বেলিটিকে যেবাকা রইদহান 
চিক চিক করের ওঁবাকা ঘন্টিগ রহের- টং টং টং- বার হাদি 
হাদিৎ রাতি ফামহানাৎ হজাক অয়া দেহুরি- ঘরর থংবেইহান 

কি 


কি এ এ এ 


চা পপ্রুএঞর্ এ নু 


নিবেছে, দুয়ার কুন আধার আগর হাদিয়েদে তোর ঘন্টিগ রহের টং 
টংটং। 


£ হইমা! ওরে যাতব্বরগ আহের মি পলেইং। তা মি তোর লগে 


য়ারি দিয়ৌরি এহান দেখলেতে মশকিলে বেলতই। 


* কইতে মাতব্বরগ, কই কই? 

: ওুঁরে, দূরেই অছে। মুরগণ্ পাতার ছাত্তি আগ। 

: তারে রাজাগই মাতবৃবরগ হংকরে দেছে থাং? ্ 
£ না না, নাগই। তাই তাই মাতব্বরি করেরগ। যেগই তারে না 


য়াকরতারা ওগর লগে দিন রাতি এমাটিক শক্রতা করের বুললেতে 
তারে হাবিয়ে ডরেইতারা । ইমে হাবির লগে শত্রুতা করিয়া নিজর 
ব্যবসাহান চলারগ। হানতে আজি মি যিংগা । কাম নষ্ট অ যারগা । 
বার মি কালি বিয়ানে আয়া তোরে শহরর হাবি পৌ বাগেইতৌ। 


প্রস্থান) 


£ রাজারাংত নিক্কা চিঠি আকেইহান পেইলেতে নিয়াম হ্বা 


অইতই। এরে খিড়কি এহানর কাদাৎ বয়া বয়া পাকরতৌ। হান্তে 

মিতে পাকরে নুয়ারুরি। কুংগইতে পাকরে দিতাই? পিয়েইতে 

রামায়ণ পাকরিরি। 

পিয়েইয়ে রাজার ইকরা পাকরে পারিরিতা? আকগয়ো পাকরে 

নুয়ারলেতে পুলকরিয়া থইতৌ, মি ডাঙর অইলে পাকরতৌ। ডাক- 

হরকরাগই মোরে চিনে নুয়ারলেতে! 

মাতব্বর গিরি, ও মাতব্বর গিরি- কথা আহান হুনিয়া যাগা নে। 
(মোতব্বরর প্রবেশ) 


: কুংগ থাঙে! পথর হাদিৎ মোরে ডাহাডাহি করেরতা? কুরাংকার 


বাদরগ থাও-এ? 


£ মাতব্বর গিরি, তোরেতে হাবিয়ে যাকরতারা। 

: হোরৌ অয়া) হাই, হাই, য়াকরতারানাই। নিয়ামপারা য়াকরতারা । 
: বাজার ডাক-হরকরাগই তোর কথা হুনেরতা? 

: না হুনিয়া জিংতা অইতইতা! বাব্বা! তার ক্ষমতা আছে থাং 

॥ তি ডাক-হরকরাগরে মাতে দিতেইতা, মোর নাঙহান অমল- মি 


এরে খিড়কি এহানর কাদাৎ বয়া থাউরি। 


: কিয়া মাত্তা? 
£ মোর নাঙে চিঠি আইলেতে- 

: তোর নাঙে চিঠি! তোরেতে কুংগই চিঠি ইকরতইতা? 
: রাজাই চিঠি ইকরলেতে, ওহান অইলেতে- 
: হা হাহা হা! শৌ এগতে না কমগ নাছে। হা হা হাহা! রাজাই 


তোরে চিঠি দিতইতা | দিতই নাই। 

দিতই। তিতে তার ডাঙর মারুপগ নাই। হাদি এহান তোর লগে 
উনা নায়া চকো যারগা বুলিয়া পৌ পেইলু। আর ডিল নেই, 
চিঠিহান আজি আহের নেই কালি আহের নেই। 


£ মাতব্বর গিরি, তি কিয়া ওসাদে করে কথা মাতরতা? তি মোর 


গজে নুঙেই নাছৎ থাউ? 


: বা-বৃ-বা! তোর গজে নুঙেই নাইতৌতা। মোরতা এমাটিক সাহস 


অইলতা। রাজার লগে তোরতা চিঠি চলের। 
মাধবদত্ত নিয়াম কা পড়েছেগা দেহৌরিতা। দ্বি-পইসা আহান 
কামাবেলাছে নাই, এবাকা তার ঘরে রাজ-রাজরার কথা ছাড়া আর 
কথা নেই। বাসা নে মজাহান দেহাউরি বাসা। 
অ শৌগুলি, হবা অছে, চালাক করে রাজার চিঠি তোমার ঘরে 
আইবতা, মি ওুহানর বন্দোবস্ত করে দেউরি। 


: না, না, তোরতা কিত্তাউ করানি না লাগতই। 
£ কিয়া থাং-এ? তোর পৌ মি রাজারাং বাগা দিতৌ- হান 


অইলেতে তা আর ডিলকরে নুয়ারতই- 
তোমার পৌ নেনারকা এব্বাকারগাই সিবেই দিয়া পেঠা দিতই। 
না, মাধবদত্তরতা অহঙ্কারহান আকো পড়েছেগা- রাজার কানহানাৎ 
আকথুরুম উঠলে দুরস্‌ অইতই। 

প্রস্থান) 


: কুংগ থাং তি নুপুর সেরে সেরে করে রহা রহা যাউরিগাতা? 


খানি উবা অনে। 
(নিঙলশৌগর প্রবেশ) 


: মোরতা উবা অনির উপায় আছে থাং! সময়হান দিয়া যারগা। 
2 তি উবা অনি নামনাউরিতা- মোরতাউ আর এপেই বয়া থানা 


£ হারনাপাছু কিতা অছে, কবিরাজগই মোরে নিকুলানি নাদের । 

: হইমা, উহান অইলেতে না নিকুলি- কবিরাজর কথা হুনানি থক- 


নিয়াম দাবদা-ফালদি করানি ঠিক নেই, হান অইলে মানুয়ে দুক্টগ 
বুলতাই। দুয়াদে চেয়া তোর মনহানে নিকুলিং নিকুলিং বুলেরতা, 
মি নাইলে তোর দুয়ারহানর আধাআধি এহান গাটে দিং। 


£ নানা, না গাটেদি- মোরতা আরতা হাবি গাটা, ইমে এহানি 


মুকা। তি কুংগ মাত এনে- মিতে তোরে নাউ চিনেছু। 


£ মি সুধা। 

: সুধা? 

£ হার নাপাছৎ থাং! মি এপেইর মালিনীর জিলক। 

: তি কিতা করৌরি? 

: জাকা বুজে ফুল ছিড়িয়া আনিয়া ডাল বানাউরি। এবাকা ফুল ছিড়াৎ 


হারৌ অছেতা- আটোরি মাহেই নুপুর রহের- সেরে সেরেঙ 
সেরেঙ। মি তোর লগে গিয়া পড়লুগাইছতে উচ ডে ওতাত্ত 
যেপেই নাদেহিয়ার, উপেইত্ত তোরে ফুল লাক্করে দিলুইছ। 


: হাই হাই! ফুলর পৌ মোরাত্ত তি নিয়াম জানছ থাংতে! 
* জানু, মি নিয়ামপারা জানু । মি সাত-বেইবুনি চম্পার পৌ জানু । 


নিংকরুরিতা, মোরে হাবৃবিয়ে এরা দিলেতে মি যানা পারতৌ- 
নিয়ামপারা ঘনছে বনর হাদিৎ যেপেই পথ বিসারেয়া নাপেইতারা। 
হুরু হুরু ডের হাবি আগা উতাৎ যেপেই মনুয়া পাহিয়াই ডেঙে 
বয়া ডেং-ডেকুর খেলতারা উপেই মি লেহাওগ অয়া শাতো 
পারুরি। তি মোর পারুল ইচে অইতেইতাঃ 


: কতিও বুদ্ধি তোরতা! পার্ল ইচে মিতে কিসাদে অইতৌতা!মিতে 


সুধা নাই মি শশী মালিনীর জিলক। 
মোরতা নিক্কা এত্তা এত্তা ডাল বানানি লাগের। মি যদি তোর 
সাদে এপেই বয়া থানা পারলুইছতে কতি নুঙেই অইলইছতা । 


: ওঁতাইলে দিনহান হাবি কিতা করলেইছ? 
: মোরতা পুতুলগ মাহেই আছে উতার বিয়া দিলুইছ- মি য়ক্করেছু 


মেকুরশৌ আগ আছে উগরেল- 
যিংগা, সময়হান দিয়া যারগা, ডিলইলে আর ফুল না থাইতই। 


: মোর লগে আরাক খানি য়ারি দেনে, কতি নুঙেই লাগেরতা । 


১৭ 


সর এ প্র এ শর প্র্্র 


: হাইদে হবা অছে, তি দুষ্টামি নাকরিছ, লক্ষ্মী শৌগ অয়া এপেই 


ইম্পানি অয়া বয়া থাইছ, মি ফুল ছিড়িয়া আলথক অইতে তোর 
লগে য়ারি দিয়া যিতৌগা । 


£ বার, মোরে ফুল আগ দিয়া যিতেইগাতা? 
£ ফুলতে আপৃপানেতে কিসাদে করে দিতৌতা? দাম দেনা লাগতই 


নাই। 


£ মি যেবাকা ডাঙর অইতৌ উঁবাকা তোরে দাম দিতৌ। মি কাম 


বিসারাৎ যিতৌগা ওরে ঝার্না উহান লালয়া, বাকা তোরে দাম 
দিয়া যিতৌগা। 


: হাইদে হবাছে। 

* উঁহান অইলে তি ফুল ছিড়িয়া হদেয়া আইতেই? 

: আইতৌ। 

: আইতেই? 

: আইতৌ। 

£ মোরে না পাহুরতেই? মোর নাঙ অমল । নিংসিং অইতেই তি? 
: না, না পাহুরতৌ । চেইছ, নিংসিং আয়া থাইতৌ । (প্রস্থান) 


(শৌ গুট আহানর প্রবেশ) 


* তুমি কুরাং যারাইগাতা? আকখুরুম এপেই খানিক করে উবা 


অইনে। 


আমি খেলাৎ যিয়ারগাতা। 


: কি খেলা খেলতারাইতা তুমি? 

£ আমি আলধরানি আলধরানি খেলতাঙাই | 

£ লোঠিগ দেহেয়া) এরে আমার লাঙ্গলহান। 

; আমি দ্বিয়গিয়ে গোরুগি অইতাগ্ডাই। 

: দিনহান হাবি খেলতারাইতা? 

: হাই, দি-নহান হাবি। 

£ তার পিছে সেন্দার পরে গাটহানর পারগ অয়া ঘরে আলথক 


অইতারাইতাঃ 


£ হাই, সেন্দার পরে আলথক অইতাগাই। 

: মোর এরে ঘর এগর মুঙ্ডেদে আলথক অয়ো। 
£ তি নিকুলিয়া আই এরে, খেলবেতা। 

£ কবিরাজগই মোরে নিকুলানি নাদের। 


১৮ 


শৌগি 


: কবিরাজ! কবিরাজগর কথা তি হুনরথাং! 
হাটো হাবি হাটো, আমারতা ডিলো যারগা । 

: না নাযেয়োগা তুমি। মোর এরে খিড়কি এহানর মুঙে উবা অয়া 
খানি খেলেই- মি খানি চেইং। 

£ কিতালতে খেলতাং? 

 এরে মোর খেলেইল বার পড়িয়া আছে- এতা হাবি তুমি নিয়া 
দেইগা, ঘরর বিতরে বয়া আকখুলাগই খেলানি নুঙেই না লাগের- 
এতা হাবি ধুলিৎ সিতারেয়া পড়িয়া থার- এতা মোর কুনো কামে 
না লাগের। 

: বা বা, কতি হবা অছেতা খেলানির বার এতা। এগতে জাহাজগ 
না। এগতে জটাআলি বুড়িগ । দেহরতা কতি হবা সিবেইগ! এতা 
হাব্বি আমারে দিয়া দিলে? তি হিন নাপার? 

£ না, সুপ হিন নাপাউরি, হাবি তোমারে দিলু। 

£ আমি কিন্ত আর আলথক করে নাদতাাই। 

₹ আলথক করে দেনা না লাগতই। 

: আকগয়ো না গুজুরতাই নাই? 

£ আকগয়ো না, আকগয়ো না। তুমি নিক্কা এরে বার এতাল মোর 
এরে দুয়ার এহানর মুঙে খানি আহান খেলেয়োকো । এতা যেবাকা 
পুরানা অইতই ওঁবাকা মি নুয়াতা আনুয়া দিতৌ । 

: হাই, আমি নিকৃকা এপেই খেলেয়া যিতাগাইগা। এরে চা, এরে 
সিবেই এতারে এপেই সাজেই- আমি লালফাম লালফাম 
খেলেইক। নংমেইতে কুরাং পেইতাঙাই? ওরে টাং ওঁগ পড়িয়া 
আছে- উগরে বাগে বাগে বন্দুক হংকরিক! হা! তিতে 
ঘুমজরতাতে! 

£ হাই মোরতা নিয়াম ঘুম আহের। মাতে নুয়ারতৌ কিতারকা 
মোরতা থায়া থায়া ঘুম আহেরতা। বাকুকা কতহান অইল বয়া 
আছুগ মি, আর থানা নুয়ারলু- পিঠিহান দুহাউরি। 

: এব্বাকাহে বিয়ানহান বুললৌ য়াকরের- এবাকা তোরতা ঘ্বম 
-আহেরতা কিয়া? ওরে হন প্রহর আহানর ঘন্টিগ রহেরতা। 

* হাই, ওরে রহের টং টং টং- মোরে ঘুমজানিৎ যানারকা ডাহেরতা । 

: গুঁহান অইলেতে আমি যিকগা, বার কালি বিয়ানে আইতাঙাই। 


£ যানার আগে তোমারে কথা আহান মি আংকরিংতা। তুমিতে 
দুয়াদে থারাইতা, তুমি ওুঁরে রাজার ডাকঘরগর ডাক-হরকরা 
উঁতারে চিনরাইতা? 

: হাই চিনিয়ার, হব্বা করে চিনিয়ার। 

: কুংগি থাং তানু, নাতে কিতা? 

: আগ অছেতাই বাদল হরকরা, আগ শরৎ- আরতাউ কতগ আছি। 

: হাইদে, মোর নাঙে চিঠি আইলেতে তানু মোরে চিনে পারতাইতা? 

: কিয়া নাচিনতাইতা? চিঠিহানাৎ তোর নাঙুহান থাইলেই তানু 
তোরে বিসারেয়া নিকালতাই। 

; কালি বিয়ানে যেবাকা আইতারাই বাকা আগরে ডাহিয়া আনিয়া 
মোরে চিনা দিয়ো-নে। 

: হাইদে দিতাঙাই। 


তি 

নুয়ারতৌগাতা? কবিরাজগই না বুলেছে থাংঃ 

: হাই বাবা! ওঁপেই নিক্কা নিক্কা বয়া থায়াহে তোর নুয়ারাহান 
জবর অইলতা নাই। 

: না, পিয়া, না- মোর নুয়ারার কথা মি কিৎতাউ হার নাপাউরি, 
ওঁপেই থাইলে নিয়াম হবা অয়া থাউরি। 

£ উপেই বয়া বয়া এরে শহর এগর রাজ্যর শৌবুজন হাবির লগে 
মারুপর সাদে অছৎ- মোর দুয়ারহানর মুণডে ডাগুর মেলা আহান 
বহের পারা- এসাদে করলে গারি হবা অয়া থারতা! চাতা চেইক 
আজি তোর মেইথঙহান কিসাদে চামদাকাগ অছেতা। 

: পিয়া, মোর ওরে ফকির ওঁগ আজি খিড়কিহানর কাদাৎ মোরে 
নাপেয়া আলথক অয়া যিতইগা পাউরি। 

: তোরতাতে বার ফকিরগ কুংগ থাং? 

: গুঁরে যে নিকৃকা মোরাং আয়া নানা দেশ-বিদেশর কথা মাতিয়া 
যারগা- হুনানিহান নিয়াম নুঙেই লাগের। 

: কইতে, মিতে কুনো ফকিররে নাচিনু। 


হর রে সএ এ জু এ এ 


এর 


: এরে ঠিক তার আহানির সময়হান অইল- তোর জাঙে ধরিং তি 


তারে আকখুরুম মাতিয়া আইগানে তা আয়া মোর এপেই 
আকখুরুম বহক্হা। 
(ফেকিরর বেশ ধরিয়া বুড়াবার প্রবেশ) 


: এরে, এরে ফকির, আই, মোর ফামহানাৎ আয়া বয়া। 

: এহান কিহান, এগতে- 

: (আহির ইশারা করিয়া) মি ফকিরগ। 

: ভি যে কিগ নাগই ওুহান খালকরিয়া নাপাউরি | 

£ এখুরুমতে কুরাং গেছিলেগাতা ফকির? 

: মি ত্রৌঞ্চদ্বীপে গেছিলুগা- উপেইতত এব্বাকা আহৌরিতা। 

: ক্রোথ্তীপে? 

£ ওুহানাৎ খা লাগরতা কিয়া ? মোরেও তোমার সাদে পাছোতা?ঃ 


মোরতাতে যানার খরচ নেই । মি যেপেই মনাউরি পেই যানা 
পারৌরি। 


£ আতর থাপর দিয়া) তোরতাতে কতি নুঙেই। মি যেবাকা বালা 


অইতৌ ওঁবাকা মোরে তোর চেলাগ করতেই বুলেছিলেগ, নিসিং 
অরতা ফকির? 


: হবৃবা করে নিংসিং অউরি। বুলানির এসাদে মন্ত্র হিকাদিতৌ 


বুল্লেতে, সযুদ্রই, টেঙারাই, বনে কিততায়ো খামকরে নুয়ারতাই। 


: এতাতে কিতা পাগলর সাদে কথা মাতরাইতা তুমি! 
: বাবা অমল, টেঙারা-শিংচৌ, সমুদ্বরে ডর নাপাউরি- কিন্তু তোর 


এরে পিয়া এগর লগে কবিরাজগৌ আয়া তিলইলেতে মোর 
মন্ত্রহানে নুয়ারতই। 


: না, না, পিয়া, তি কবিরাজগরে কিততাউ না মাতেদিছ। এবাকা মি 


এরে এপেই ঘ্বমজিয়া থাইতৌ, কিততাউ নাকরতৌ, কিন্তু, যেদিন 
মি বালা অইতৌ ওউঁদিন ওহানেই ফকিররাং মন্ত্র লয়া যিতৌগা- 
গাট, টেঙারা, সমুদ্রই মোরে আর ধরিয়া থনা নুয়ারতাই। 


: না বাবা, ইমে উসাদে যিংগা যিংগা বুলানি গমনেই- হুনলে 


'মোরতা মন এহান খারাপ অর । 


: ক্রৌঞ্ত্বীপ ওঁগ কিসাদে স্বীপগ মোরে মাত নে ফকির। 


»এ এ »এ প্র 


 উহান নিয়াম আচানক ফাম আহান। ওুঁহান পাহিয়ার দেশহান- 


উপেই মানু নেই। তানু কথা না টটরতারা, না আটতারা, ভানু 
এলা দিতারা, ফরদিতারা। 


£ কতি চমতকারতা! সমুদ্রর কাদাৎ? 

£ সমুদ্র কাদাৎ হে নাই। 

 হাবি নীলুয়া রঙর টেঙারা? 

: নীলুয়া রঙর টেঙীরাৎহে তানুর ঘর নাই। সেন্দার পরে ও টেঙারা 


এতাৎ বেলি হমানির মিঙালহান আয়া পড়ের, বার গুট ওট আয়া 
আসাংপা রঙর পাহিয়া তানুর জমে আলথক অইতারা উঁবাকা 
হাকহানর রঙে, পাহিয়ার রঙে টেঙারার রঙে ওঁতা কিহান আহান 
কাণ্ড অর। 


£ টেউারাৎ ঝর্না আছেতা? 
: কিতা বুলরতা। ঝর্না নাথায়া চলেরতা। হীরা গলেয়া ডালে দিতারা। 


আর, নাছানিতে। হিলশৌ ওঁতারে টুং টাং টুং টাং করে বাজেইতে 
বাজেইতে ইমে আহে আহে বাহে বাহে ঝর্না হান সমুদ্ররমা 
ফালদিয়া পড়েরগা। কুনো কবিরাজর বাপকর মাটিক নেই তারে 
দণ্ড আহান কুরাঙো খামকরিয়া থনা। পাহিয়া তাই মোরে তুচ্ছ 
মানু আগ বুলিয়া খেইকরিয়ারে নাথইলাইছতে ওঁ বার্নার কাদাৎ 
তানুর লিসিং লিসিং জমর কাদা আগদে মিয়ো ঘর হংকরিয়া সমুদ্র 
টো চেয়া চেয়া দিনহান লালকরলুইছ। 


: উহান অইলেতে নিয়াম মশকিল আহান অইলইছ। হুনলুতা তি 


উনি দইআলাগরে মাতিয়া থছৎ ডাঙর অইলে তি দই বেছতেই- 
পাহিয়ার হাদিৎ তোর দইর বেপার হান অমাটিক না চলিল 
অইছ। বেপার গুঁহানাৎ তোরতা লোকসান অইলইছ সাৎ। 


: আর মোরতা নাকরল। তুমিতে মোরে পেয়া পাগল করে 


দিতারাই। মি যাউরিগা। 


£ পিয়া মোর দইআলা ওঁগ আয়া গেলগাতা? 
* গেলগা নাই। তোর ওরে মাগানা ফকির উগর ঝুরি বয়া 


ক্রৌঞ্চছ্বীপর পাহিয়ার জমে ফরদে ফরদে থাইলেতে তার পেট না 
চলতই নাই। তা তোরকা বুলিয়া দই টুপি আহান থ দিয়া 
গেছেগা। মাতিয়া গেছেগাতা গাঙে তার বেয়কর জিলকর বিয়া- 

ওহানে কলমি-লেইকেইৎ বাশিআলা মাতাৎ যারগা, উঁতারকা সাঙ 
নাছে। 


; তা মাতেছিলগতে মোর লগে তার খুলা বেয়কর জিলকর বিয়া 


দিতই বুলিয়া। 


: গঁহান অইলেতে নিয়াম মশকিল অইলনাই। 
: মাতেছিলতা, মোরতা হুরু কইনাশৌ আগ অইতই, তেইর নাকগৎ 


নথ আগ থাইতই, রাঙা ফিজেৎ পিদতই উগই। তেই বিয়ানে 
নিজর আতহানল কালা গেইর সেলকম চিপিয়া মাটির টুপি আগত 
কলপুকে কিতাই পিনারকা দিতই, বার সেন্দাৎ গুরুর সাংগ 
বর্তিগ দেহয়েয়া আয়া মোর কাদাৎ বয়া সাত-বেইবুনি চম্পার য়ারি 
দিতই। 


: বা বা, চমৎকার কইনাগ না। মি এরে ফকির মানুগ- মোরতাউ 


লোভ আহান লাগের। হানতে বাবা, ডরনেই এখুরুম বিয়াহান 
দিয়া বেলাক এনে। মি তোরে যাতৌরিতা, তোরতা লাগতই 
বাকা তার ঘরে কুনোদিনৌ বেইবুনির জিলকর অভাব নাইতই। 


: থাক থাক । আর খাংকরে নুয়ারনু। (প্রস্থান) 
: ফকির, পিয়াতে গেলগা নাই- এখুরুম মোরে কানে কানে মাত 


এনে, ডাকঘরে মোর নাঙে রাজার চিঠি আহেছেতা? 


£ হুনলুতা তার চিঠি সালয়া নিকুলেছে। চিঠি হান এবাকা পথে 


আছে। 


£ পথে? কোন পথে? উরে যে বরন পড়িয়া হাকহান সেঙইলে 


নিয়ামপারা দৃূরেইহান দেহিয়ার এ ঘনছে বনর পথে? “ 


: হান এলেতে হাবিতা হারপাছৎ দেহুরিতা- & পথে নাই। 

: মি হাবি হারপাছু ফকির । 

£ মি উহান দেহুরিতা- কিসাদে হারপেইলেতা? 

: উঁহান মি মাতে নুয়ারতৌ। মি আহির মুঙে হাবিতা দেহুরি পারা- 


মনে অরতা মি কত্তখুরুম দেহেছু, কইদিন হাবি আগে, কইদিন! 
উহানতে নিংসিং নাউরি। মাত্তু? মি দেহৌরিতা রাজার ডাক- 
হরকরাগ টেঙারাগর গজে্ত আকথুলাগই লামে লামে আহের। 


“ৰাংগেদে ধরেছে লেনটনৃগ, লেমৃপালহানাৎ চিঠির খৌগ। কই দিন 


কই রাতি অইল লামিয়া আহের, ইমে লামিয়া আহের [টেডারার 
জাঙহানর কাদাৎ ঝর্নার পথগ যেপেই লয়ছে, যেপেই বেকা 
গাটহানর পথগ লয়া আহের, ইমে আহের- গার পারে জোয়ারর 

খেতিহান, ওঁহানর হুরু পথগদে আহের, ইমে আহের, উতার 
পিছেদে মৌর খেতিহান, উ মৌর খেতি ওঁহানর কাদাগদে উচ 
আলি আগ গেছেগা, ও আলি উগর গজেদে আহের, ইমে আহের- 
রাতি দিন আকখুলাগই আহের- খেতি ওতাৎ জি জি রহিতারা- 
গাটর পারে আকগউ মানু নেই, ইমে পাহিয়া আগ অরগৎ লেজগ 
লরা লরা আটের- মি হাব্বি দেহুরি। তা কাদা অয়া আহের মাহেই 
মোর বুকগর বিতর এগ নিয়াম হারৌ য়া অয়া আহের |] 


: গুসাদে নুয়া আহিতে মোরাং নেই, উতাউ তি দেহর উহানর লগে 


লগে মিয়ো দেহুরি । 


: হাইদে ফকির, যেগর ডাকঘরগ, তি ওঁ রাজা ওঁগরে চিনেছত্তা? 
: চিনেছু নাই। মিতে নিক্কা তারাং ভিক্ষা মাগাৎ যাউরিগা । 
£ হবা অছে নাই। বালা অয়া হদেইলে মিওঁ তারাং ভিক্ষা মাগাৎ 


যিতৌগা । নুয়ারতৌ থাং যানা? 


: বাবা, তোরতা ভিক্ষা করানি না লাগতই, তা তোরে ঘেতা দিতই 


তা, আপৃপানেউ দিতই | 


£ না না, মি তার দুয়ারহানর মুঙে পথর আকগদে উবা অয়া “জয় 


অক' বুলিয়া ভিক্ষা মাগতৌ- খঞ্জনি বাজেয়া নাছতৌ উঁহান নিয়াম 
হবা অইতই, নাগইতা? 


: ওুঁহান নিয়াম হবা অইতই। তোরে লগে করিয়া নিলেগা মিয়ো 


পেট বুজে ভিক্ষা পেইতৌ । তি কিতা ভিক্ষা মাগতেইতা? 


* মি মাঘতৌতা মোরে তোর ডাক-হরকরাগ করে দে, মি উসাদে 


লেন্টনগ ধরিয়া ঘরে ঘরে তোর চিঠি বিলেইতৌগা । হারপাছত্তা 
ফকির? আগই মোরে মাতলতা, মি বালা অইলে তা মোরে ভিক্ষা 
করানি হিকেইতই- মি তার লগে যেপেই মনাউরি পে ভিক্ষা 
করিয়া বুলতৌ। 


: কুংগ থাং মাততা। 

: ছিদাম। 

: কুন্‌ ছিদাম? 

* রে অন্ধ,-লেংগারা উঁগ। উগ নিকৃকা মোর খিড়কিহানর কাদাৎ 


করিয়া ঠেলা ঠেলা বুলের। মি তারে মাতেছু বালা অইলে মি তারে 


. ঠেলা ঠেলা বুলতৌগা। 
£ গঁহানতে মজা আহান অইতই নাই। 

: তা মোরে মাতলতা কিসাদে ভিক্ষা করানি হান তা মোরে হিকা 


দিতই। পিয়ারে মাতুরিতা তারে ভিক্ষা দেনারকা, পিয়াই মাতেরতা 
ওউগ মিছা কানাগ, মিছা লেংগারাগ। হাইদে মিছা কানাগ 
অইলেরগায়ো, আহিগ নাদেহের উুহানতে হাইহান নাই। 


: হাইহান মাতরতা বাবা, য়ারি এহানাৎ হাইহানতে ও চুটি হান, 


তা আহিগি নাদেহের- তি তারে কানাগ বুলিয়াও থাক না বুলিয়াও 
থাক। হান্তে, তা ভিক্ষাতে নাপার, তোর কাদাৎ বয়া থারতাতে 
কিতা করানিরকা? হ 


£ মি তারে হুনাউরি কুরাং কিতা আছে? বানা উঠেরগা, নাহের নাই । 


তি যেতা দেশর য়ারি দর উতা হাবি তারে হুনা দেউরি। তি 
হৌদিন মোরে উরে যে পাত্তালা দেশহান যেপেই কিৎতারতাউ 
ভরিহান নেই, ফালশৌ আহান দিলেই টেঙারা লালয়া যানা 
য়াকরের ও পাতালা দেশ উুঁহানর য়ারি হুনিয়া নিয়াম হারো 
অছিল। 

হাইদে ফকির, ও দেশ ওহানাৎ কুংগদেত্ত যানা য়াকরেরতা? 


: বিতরর বারাদেখত পথ আগ আছে, উগ বিসারেয়া পানা চিলো 


থাইব। 


; বানা উঠেরগা, তাতে অন্ধগ নাই, তাতে নাউ দেখতই সাৎ- তাতে 


ইমে ভিক্ষা করিয়া বুলানিৎ পড়তই। 
তাল তা দুঃখ করলতা- মি তারে মাত্লু ভিক্ষা করাৎ গিয়া তিতে 
কতি বুলানি পারর, হাবিয়েতে ওহান নুয়ারতারা নাই। 


: বাবা, ঘরে বয়া থাইলেউ এমাটিক কিতার দুখ? 
: না, না, দুঃখ নেই। পয়লাগদে যেবাকা মোরে ঘরগর বিতরে 


বহুয়েয়া থ দেছিলা, মোর দিন এতা না লালইল পারা । আমার 
রাজার ডাকঘর দেখলু উপেইত্ত এবাকাতে মোরতা নিক্কাউ 
নুডেই লাগের- এরে ঘরর বিতরে বয়া বয়াই নুঙ্ে লাগের-_ 
আকদিন মোর চিঠিহান আয্না ফৌঅইতইহা কথা উুঁহান 
খালকরলেই মি হারৌহানে ইমৃপানি অয়া বয়া থানা পারৌরি- 
রাজার চিঠিহানাৎ কিহান ইকরা থাইভই হানতে মি হারনাপাছু 
নাই। 


: হার নাপেয়াও থাক। তোর নাষ্ডহানতে ইকরা থাইতই নাই উঁহান 


অইলেই লয়ছে। 
(মোধবদত্তর প্রবেশ) 

: তুমি দ্বিয়গিয়ে তিলয়া এহান কিহান ঝামেলা আহানাৎ বেল্লাইতা 


মাতোতা চেইক! 


: কিয়া, কিতা অছে থাঙ? 
: হুনলুতা তুমি রটাছতা উনি, রাজাই তোমারাং চিঠি ইকরতই বুলিয়া 


ডাকঘরগ বহাছেতা। 


: গুঁহানেতে কিতা অইল থা? 
: আমার ওরে পঞ্চানন মাতব্বর, ও কথা ওহান রাজারে বাগেয়া 


বেনামি চিঠি আহান দিয়া দেছে। 


* হাব্বি কথা রাজার কানে পড়েরগা গুঁহান আমি হার নাপাছি থা? 
: ওঁহান অইলেতে কিয়াতে সমালেয়া না চলরাই? রাজ-রাজরার নাঙ 


ধরিয়া যেহান মন উঁহান থতাৎ আনরাইতা কিয়া? তুমিতে মোরে 
পেয়া মশকিলে বেলতারাই। 


: ফকির, রাজাই সৌঅইতইতা? 
: ইমে মাৎলেই অইল থাং! সৌঅইতই! কিসাদে সৌঅরতা চেইক 


এনে । মোর সাদে ফকির বার তোর সাদে শৌর গজে সৌঅয়া 
কিসাদে রাজাগিরিহান দেহুয়ারতা চেইতাঙাই। 


£ চা ফকির, আজি বিয়ান্ত মোর আহিগর গজে থায়া থায়া আধার 


অয়া আহের; খালকরুরিতা এতা হাবি হপন। ইমে সুপ ইম্পানি 
অয়া থানা আহের। আর কথা টটরানি নাহের। রাজার চিঠি 
নাহিতইতা, এব্বাকাহানাৎ ঘর এগ মাঙ্ো পড়লেগাতে- যদি- 


: (অমলরে বৌদে বৌদে) আইতই, চিঠিহান আজিয়েই আইতই। 


কৈবিরাজর প্রবেশ) 


: আজিতে কিহান নিংকরর? 
: কবিরাজ গিরি, আজি নিয়াম নুঙেই লাগের- হাবি হিনহানি গেছেগা 


বুলিয়া নিংকরুরি। 


: জেনান্তিকে মাধবদত্তরে) ওরে মুকমি ওঁহান সুবিধা নাছে। ওরে 


ঘে মাতের আজি নিয়াম নুঙেই লাগের- ওঁহান হবানেই 
লক্ষণহান। আমার চত্রধর দত্তই মাতেছেতা- 


: দুয়াই দিয়োরি কবিরাজ গিরি, চক্রধর দত্তর কথা বেলেইক। 


এবাকা মাতিক কিতা অছেতা। 


£ খালকরুরিতা আর ধরিয়া থনা নাকরতই। মিতে নিষেধ করিয়া 


গেছিনুগাগ, সম্ভবত বাহিরর হাওয়াহান লাগেছেতা। 

£ না কবিরাজ গিরি, তারে মি চারিবারাদেত কালকরিয়া সামালেয়া 
থছুগ, তারে দুয়াদে যানা নাদৌরি- দুয়ারহানতে বন্ধহে করিয়া 
থউরি বুললৌ য়াকরের । 

£ খাংতা আজি কিসাদে আকসাদে বৌ আহান দেছেতা- মি দেহিয়া 
আইলুতা মুর দুয়ারহানাদে হু হু করে বৌ আহান আহের, উঁহান 
সুপ হবারহান নাগই। দুয়ার হান হববা করে তালাচাবি বন্ধ করে 
দেই। নাইলে দ্বিতিনদিন তোমার এপেই মানু আনা যানা বন্ধ থাক 
এনে । কুনোগ আইলে পিঠির দুয়ারেদে আইতাই। উরে যে 
খিড়কিহানাদে বেলি-হমানির ডাল আহান আহের উঁহানৌ গাটে 
দেই, ওহানে নুয়ারাগরে নিয়াম হজাক করিয়া থর । 

£ অমল আহিগি জিপেয়া আছে, ঘুমজেছে পা্টরি। তার মেইথংহান 
দেহিয়া মনে অরতা- কবিরাজ গিরি, বেগ নিজরগ নাগই উগরে 
ঘরে অনিয়া থইলুগা, তারে বানা পেইলু, এবাকাতে তারে আর 
ধরিয়া থনা নুয়ারতৌ। 

£ হইমা! তোর ঘরে মাতব্বরগ আহেরতাতে ৷ এহানতে বার কি 
উৎপাতহান। মি আহিংগা। তি যাগা, হবা করে দুয়ারহান গাটে 
দেগা। মি ঘরে গিয়াই বিষগুল্ি আগ দিয়া পেঠা দেউরিগা- উঁগ 
খওয়েয়া চেইছ, থনারহান অইলেতে ওঁগই আছুলিয়া থনা 
পারতই।  (মাধবদত্ত বার কবিরাজর প্রস্থান) 

(মোতব্বরর প্রবেশ) 

: কিতাতে শৌচিলা। 

: লেগে লগে উবা অয়া) আহা, হা, না টটরেই। 

ঃ না ফকির, তি খালকরেছেততা মি ঘুমজেছু বুলিয়া। মি না 
ঘুমজেছু। মি হাব্বি হুনৌরি। মি নিয়ামপারা দূরেইর কথাও 
কাদাৎ কথা টটরতারা ৷ 

(আধবদত্তর প্রবেশ) 

£ কিতাতে মাধবদত্ত, আজি কালি তোমারতাতে ভাঙর ডাগুর মানুর 
লগে সম্পর্ক ! 

“: কিতা বুলিয়ারতা মাতব্বর গিরি, এসাদে ফাগি না করে দিবাং। 
আমি অতি সামান্য মানু। 

£ তোমার এরে শৌ এগুলিতে রাজার চিঠিরকা বাসেয়া আছে। 


২৭. 


সম প্রু এ 


£ উগ কনাক শৌগ, উগ পাগালাগ, তার কথাউ মানুয়ে ধরতারা 


থাংঃ 


: না, না, এহানাৎ খাঙ লাগানিরতা কিতা আছে? তোমার সাদে 


উপযুক্ত ঘর রাজাই কুরাং পেইতইতা? 
ডাকঘরগ বহেছেতা? 
এই শৌগুলি, তোর নাঙে রাজার চিঠি আহেছে হে। 


» খোং লগিয়া) হুত্রমে! 
: এহান হুত্মেহান নায়া অরথাং? তোর লগে রাজাই মারুপ বাধাছেগ 


€মেয়েক নেই ধলা চে আহান দিয়া) 
হা হা হাহা, এরে তার চিঠিহান। 


: মোরে ফাগি নাদি। 


ফকির, ফকির, তি মাত এনে, এহান হুত্রমেউ রাজার চিঠিহান? 


: হাই বাবা মি ফকিরগই তোরে মাতুরিতা, এহান তার চিঠিহান 


হাইহান। 


£ কিন্তু মিতে এহানাৎ কিৎতাউ নাদেহুরি- মোর আহিগৎ আজি হাবি 


ধলা অছে। যাতব্বর গিরি, মাতে দেনে, এহানাৎ কিতা 
ইকরেছিতা? ্ 


: রাজাই ইকরেছেতা, মি আজি কালিরমা তোমার ঘরে যাউরিগা। 


মোরকা তোমার চিড়া কাপকর ভোগ হংকরিয়া থয়ো- রাজার 
কনূনুংগ আর মোরতা মিকুপ আহানৌ নুঙেই না লাগের। হাহাহা 
হা! 


£ মাতব্বর গিরি, দুয়াই দিয়ৌরি আপনারে, এতা কথাল ফাগি 


নাদবাং। 


: ফাগি! কিতার ফাগি! ফাগি দেনার মাটিক আছেতা তারতা । 
: হা! বুড়াবা তিয়ো পাগল অইলেতানা কিতা । 
£ হাই মি পাগল অছ্ু। ওহানল আজি এরে ধলা চে এহানাৎ মেয়েক 


দেহে পারুরি। রাজাই ইকরেছেতা- তা স্বয়ং অমলরে চানাৎ 
আহের, তা তার রাজ-কবিরাজগরেউ লগে আনের- 


: ফকির, উরে ফকির, তার বাজনা বাজের- নাহুনর থাং? 
: হাহাহা হা! তা আরাক খানি পাগল নাইলেতে হুনে নুয়ারতই। 

এ 


£ মাতব্বর গিরি, মি খালকরেছিলুতা তি মোর গজে সৌঅছৎ- তি 


মোরে বানা নাপার। তি যে হুত্রমেউ রাজার চিঠি আনতেই এহান 
না নিংকরেছিলু- দে, মোরে তোর জাঙর ধুলি দে। 


£ এ শৌ এগরাং ভক্তিহান আছে, বুদ্ধিহানহে নেইতানাই, মনহানতে 


হবা। 


; এব্বাকা চারি প্রহর অইল গাউরি। ওরে টং টং টং- টং টং টং। 


সেন্দার তেরাগ নিকুলেছেতা ফকির? মিতে কিয়া নাদেহৌরিতা? 


: তানু খিড়কিহান গাটে দেছি থাংতে, মি আংকরে দৌরি | 


(দুয়াৎ দুয়ারহানাৎ শব্দ) 


£ এহানতে কিহান! কুংগ থাং! এহানতে কি উৎপাতহান! 

: আংকরো দুয়ারহান। 

: তুমি কুংগিঃ 

: আংকরো দুয়ারহান। 

: মাতবৃবর গিরি, এতাতে ডাকাতি নাগইতা। 

: কুংগ থাং মি পঞ্চানন মাতব্বর! তোমারাং ভয় ডর নেই থাং- 


চেই, শব্দহান ইমৃপানি অইল। পঞ্চাননর নারগ হুনলে আর রক্ষা 
নেই। কতি ডাগর ডাকাতিগ অয়াও থাক- 


£ (খিড়কিহানাদে মেইথংহান নিকালেয়া) দুয়ারহান বাগে বেলাছিতা, 


হানে আর শব্দ নেয়ছেতা। 


 বাজেইতই- টং টংটং, টং টংটং- উবাকা? 
: হাই ওঁবাকা। রাজা তার কনাক-ইতাউ এগরে চানারকা তার 


হাবিত্ত ডাঙর কবিরাজগরে দিয়াপেঠাছে। 
(রোজকবিরাজর প্রবেশ) 


£ এহানতে কিহান। চারিয়বারাদে হাবিতা গাটিয়া আছে! খুলে দেই, 


খুলে দেই, যেতা দুয়ার খিড়কি আছে হাবি খুলে দেই- 
(অমলর গারিগৎ আতহান দিয়া) বাবা, কিহান হারপারতা? 

প্রস্থ এ প্র 


খর 


: নিয়াম হবা, নিয়াম হবা কবিরাজ গিরক। মোর আর কুনো নুয়ারা 


নেই, কুনো হিন নেই । আঃ হাবি মুকা দিলাইতা- হাবি তেরাগি 
দেহে পারৌরি- আধারহানর হৌপারর হাবি তেরা। 


: আধারাতি যেবাকা রাজা আইতই ওঁবাকা তি ফামহান এরা দিয়া 


তার লগে নিকুলে পারতেইতা? 


£ পারতৌ, মি পারতৌ। নিকুলে পারলেতে মি জিংতা অউরি। মি 


রাজারে মাতৌ এরে আধার এহানাৎ মোরে ফ্ুবতেরাগ দেহাদে। 
মি-উ তেরা ওগ কইখুরুম হাবি দেহেছু সাৎ, কিন্ত উঁগ যে কুংগ- 
উহানতে মি নাচিনেছু। 


: তা হাব্বি চিনা দিতই। 


(মোধবরে) এরে ঘর এগ রাজার আগমনরকা সেংকরিয়া ফুলল 
সাজেয়া থই। (মাতব্বররে দেহয়েয়া) এরে মানু এগরেতে এরে 
ঘর এগৎ থনা নাকরতই। 


:না না কবিরাজ গিরক, তা মোর মারুপগ। তুমি যেবাকা 


নাহেছিলাই ওঁবাকা তা নাই মোরে রাজার চিঠি আনেদেছিলতা । 


: হাইদে বাবা, তা তোর মারুপগ থাংতে তাও ঘর এগৎ থাইল। 
₹ (অমলর কানে কানে) বাবা, রাজাই তোরে বানা পার, তা স্বয়ং 


আহের- তারাং আজি কিৎতাউ আহান প্রার্থনা করিছ। আমার 
অবস্থাতে হবা নেই। হাৰি হারপাছৎ নাই? 


: হান মি লেপৃকরিয়া থছু পিয়া, ওহানল তি না খালকরি। 
: কিহান লেপৃকরেছত্তা বাবা? 
£ মি তারাং মাগতৌতা, তা মোরে তার 'ডাকঘরর হরকরাগ করে 


দেক- মি দেশে দেশে ঘরে ঘরে তার চিঠি বিলেয়া বুলতৌগা । 


: (কপালহান চাপারেয়া) অ মোর কপাল! 
: পিয়া, রাজা আইতই, তারকা কি ভোগতে জুগৎ করিয়া থইতারাই? 
: তা মাতেদেছে, তারতা এপেই চিড়া কাপকর ভোগ অইতই। 

: চিড়া কাপক! মাতব্বর গিরি, তিতে আগেত্ত মাতেদেছিলেগ না। 


রাজার পৌ তি হাবি হারপাছত! আমিতে কিৎতাউ হার নাপাছিলাং। 


: মোর ঘরে মানু দিয়া পেঠাদিলেতে রাজারকা হবা হবা কিততাউ- 
: কিৎতাউ দরকার নেই। 


এখুরুম তুমি হাবি স্থির অই। আহিল আহিল, তারতা ঘুমহান 
আহিল । মি শৌগর হিয়রর কাদাৎ বইতৌ- তারতা ঘ্ুমহান 

আহের। প্রদীপর মিঙালহান নিবাদেই- এবাকা হাকহানর 
তেরাগত্ত মিঙালহান আহক, তার ঘুমহান আহিল। 


: বুড়াবা তি উঁসাদে মূর্তিগর সাদে ইমৃপানিগ অয়া আছত্তা কিয়া? 


মি ভর পাউরি। এরে দেহুরি এতা হাবি হবা লক্ষণ থাউ? এতাই 
মোর ঘরগ আধার করে দিতারাতা কিয়া? তেরার মিঙাললতে মি 


কিতা করতু! 


: না টটরেই অবিশ্বাসীগ! কথা না মাতি। 


(সুধার প্রবেশ) 


: অযল। 

:তা ঘুমজে পড়েছেগা। 

:মিতারকা ফুল আনেদেছু- তার আতে দেনা নুয়ারতৌতা? 
: হাইদে, দে তোর ফুল ুঁতা। 

: তাতে কুমূবাকা হজাক অইতই? 

: এব্বাকা যেবাকা রাজাই আয়া তারে ডাকতই। 

; গুঁবাকা তুমি তারে কথা আহান কান কানে মাতে দিতারাইতা? 
: কিতা মাততাং? 

: মাতিয়ো যে “সুধাই তোরে না পাহুরেছে' । 


৩১ 


অনুবাদকল্প (১ম ও ২য় খণ্ড) 
রাজা ওইদিপউস 
মাতনেই রুইনার পালাহান 


নল 


